Ad t-id-yeḍfer ṣṣut n waḍu yessengugulen akked ṣṣut n uṭerḍeq n rrɛud. Dagi ad nsent neɣ ad xsint teftilin deg usayes, ad nettwali kan tafat i d-ttaken iheǧǧuǧa n leqraq. At terbaɛt-nni akken yessengugul-iten waḍu, ad ṭṭfen iqerransen, amzun ugadenseg lhull-nni i d-yeɣlin fell-asen, ad d-bernen alamma d talemmast n usayes. Akken ara yexsi ṣṣut-nni n waḍu, ad ɣlin ɣer tqaɛa, ad dafen iman-nsen qqimen s talɣa n waggur. Din kan ad asen-d-yeffeɣ Bu Ccfaya gar yiẓekwan, s ubernus d amellal, ad ten-id-ilaɛi.